PATVIRTINTA

Šalčininkų r. Pabarės pagrindinės mokyklos

direktoriaus 2018 m. gruodžio 21 d.

įsakymu Nr. V1 –41

**ŠALČININKŲ R. PABARĖS PAGRINDINĖS MOKYKLOS PEDAGOGŲ ETIKOS**

**KODEKSAS**

**I SKYRIUS**

**BENDROSIOS NUOSTATOS**

Pabarės pagrindinės mokyklos pedagogų etikos kodeksas (toliau – Kodeksas) – tai

dokumentas, atspindintis asmeninės moralės reikalavimus, profesines vertybes bei teisinius

draudimus pedagogų sprendimams bei veiklai.

Kodekso paskirtis – padėti mokyklos pedagogams ir bendruomenei suprasti etinio elgesio

problemas, kurios gali kilti darbinėje veikloje, tarpusavio santykiuose, viešame gyvenime bei padėti

jas spręsti.

Kodeksas papildo pedagogų teisių, pareigų, atsakomybės nuostatas, kurios yra reglamentuotos

Lietuvos Respublikos švietimo įstatyme, Pabarės pagrindinės mokyklos darbo tvarkos

taisyklėse ir kituose teisės aktuose.

**II SKYRIUS**

**PEDAGOGŲ ETIKOS KODEKSO TIKSLAI IR UŽDAVINIAI**

1. Pabarės pagrindinės mokyklos (toliau – Mokykla) bendruomenė, patvirtindama

šį kodeksą, iškėlė šiuos tikslus bei uždavinius:

1.1. nubrėžti tolerancijos ribas mokyklos narių tarpusavio santykiuose, išryškinti pedagogų

bendravimo su darbuotojais, mokiniais, tėvais (globėjais, rūpintojais) etikos principus ir normas;

1.2. padėti geriau suprasti, palaikyti ir puoselėti svarbiausias vertybes: teisingumą,

sąžiningumą, pagarbą žmogui, toleranciją, profesinę, pilietinę atsakomybę, siekti viešumo ir

skaidrumo tarpusavio santykiuose;

1.3. formuoti suvokimą, jog etika būtina bet kurioje veikloje, ji svarbi didinant visuomenės

pasitikėjimą mokyklos veikla;

1.4. padėti vertinti ir spręsti konkrečius etinio pobūdžio klausimus;

1.5. apsaugoti mokyklos bendruomenės narius nuo konfliktinių situacijų ir neetiško elgesio.

2. Mokyklos bendruomenės nariai įsipareigoja aktyviai palaikyti mokyklos siekius, garbingai

jai atstovauti, etiškai elgtis tiek mokykloje, tiek už jos ribų, tinkamai reprezentuoti jos vardą Lietuvoje ir užsienyje.

**III SKYRIUS**

**PEDAGOGŲ ETIKOS KODEKSE NAUDOJAMOS SĄVOKOS**

3. Pedagogų etikos kodekse naudojamos sąvokos:

**Pedagogai** – mokytojai, vadovai (direktorius, direktoriaus pavaduotojas ugdymui), neformaliojo

ugdymo mokytojai.

**Pedagogų etika** – dora, pareigingumu, atsakingumu, kūrybingumu, sąžiningumu, teisingumu,

žmoniškumu, objektyvumu grindžiami tarpusavio ir darbo santykiai, nepriekaištingas etinės elgsenos laikymasis viešame gyvenime.

**Etikos normų pažeidimas** – poelgis, veiksmas, elgesys darbe, visuomenėje, tarpusavio

bendravime, sukeliantis prieštaringus bendradarbių vertinimus, pasireiškiančius priimtų etikos

kodekse dorovinės elgsenos normų nepaisymu, ignoravimu ar pažeidimu, kuris blogina

bendruomenės mikroklimatą, trikdo darbinę nuotaiką ir darbo ritmą.

K**ompetencija** – funkcinis gebėjimas adekvačiai atlikti tam tikrą veiklą, turėti jai pakankamai

žinių, įgūdžių, energijos.

**Vertybė** – idėjos ir įsitikinimai formuojantys, skatinantys žmogaus būvį ar elgseną.

**Tolerancija** – pakantus gerbimas kitos nuomonės, požiūrių, įsitikinimų, tikėjimo.

**IV SKYRIUS**

**ETIKOS PRINCIPAI**

4. Etikos principai:

4.1. pedagogai įsipareigoja aktyviai palaikyti mokyklos siekius, etiškai elgtis tiek mokykloje,

tiek už jos ribų, tinkamai reprezentuoti jos vardą Lietuvoje ir užsienyje;

4.2. objektyviai, remiantis kompetencija, vertinti kitų darbus ir pastangas, atskleidžiant

nepanaudotas galimybes, kolegiškai patariant ir padedant vieni kitiems;

4.3. laiku, atidžiai ir profesionaliai atlikti pareigybės aprašymuose numatytas funkcijas;

4.4. puoselėti pagarbius savitarpio santykius su kiekvienu bendruomenės nariu ir su mokyklos

savivaldos institucijomis;

4.5. būti tolerantiškiems kitų nuomonei.

**V SKYRIUS**

**ETIKOS NORMOS**

5. Pedagogų įsipareigojimai:

5.1. aktyviai palaiko mokyklos siekius, garbingai atstovauja mokyklą vidaus ir išorės

gyvenime, tinkamai reprezentuoja jos vardą Lietuvoje ir užsienyje;

5.2. objektyviai, remiantis moksliniais metodais, vertina kitų darbus ir pastangas, atskleidžiant

nepanaudotas galimybes, kolegiškai pataria ir padeda vieni kitiems;

5.3. laiku, atidžiai ir profesionaliai atlieka pareigybės aprašymuose numatytas funkcijas;

5.4. siekia aukštesnės kompetencijos pedagoginiame darbe, domisi savo srities mokslo

naujovėmis;

5.5. puoselėja pagarbius savitarpio santykius su kiekvienu bendruomenės nariu bei su

mokyklos savivaldos institucijomis;

5.6. vadovaujasi skirtingų lyčių lygybės principu, būti tolerantiškais kitų nuomonei, kitų

tautybių, rasių, religinių bei politinių įsitikinimų asmenims;

5.7. gerbia ir aktyviai prisideda, puoselėjant esamas ir kuriant naujas bendruomenės tradicijas.

6. Bendrosios etikos nuostatos, suvokimas, kad pažeidžiamos etikos normos:

6.1. mokinių arba kolegų diskriminavimas dėl dalyvavimo politinėje, visuomeninėje,

kultūrinėje ar sportinėje veikloje;

6.2. nesąžininga profesinė konkurencija tarp kolegų, dalyvavimas negarbinguose sandoriuose,

visiems mokytojams skirtos informacijos slėpimas, eskaluojami smulkmeniški konfliktai bei intrigos;

6.3. pedagogo nepagarbus atsiliepimas apie nedalyvaujančio kolegos pedagoginius gebėjimus,

asmenines savybes;

6.4. konfidencialios informacijos apie kolegas paviešinimas ir aptarimas (darbo užmokestis,

karjeros ketinimai, asmeniniai reikalai ir pan.);

6.5. kiekvienas pedagogas turi be baimės, tačiau korektiškai ir geranoriškai kelti į viešumą

esamas negeroves, jis turi būti teisingai suprastas, tik kaip siekiantis pagerinti bendruomenėje

profesinės etikos klimatą.

7. Bendravimo tarp pedagogų nuostatos:

7.1. tarpusavio santykiai remiasi pagarba, tolerancija, kitos nuomonės gerbimu, mandagumu;

7.2. bendravimas ir bendradarbiavimas grindžiami pagalbos teikimu vienas kitam;

7.3. santykiuose tiesos sakymas, viešumas, tiesos gynimas, draugiškumas ir geranoriškumas

yra vieni svarbiausių mokyklos bendruomenės nario etikos principų.

8. Suteikiant pedagoginį vardą, apdovanojimą, kolegos veiklos pripažinimą turi būti remiamasi

tik dalykišku pateikto darbo vertinimu bei profesinėmis pretendento savybėmis, o ne asmeniniu ar

politiniu santykiu.

9. Atsiradus tarpusavio santykiuose konfliktinėms situacijoms, elgtis tolerantiškai, atvirai,

objektyviai ir savikritiškai. Išklausyti visų pusių argumentus ir ieškoti objektyviausio sprendimo.

10. Niekas negali reikalauti ar rinkti informacijos apie asmeninį darbuotojo gyvenimą,

nesusijusios su darbo reikalavimais.

11. Negali būti diskriminuojami, ignoruojami ar persekiojami dėl jų įsitikinimų ar asmeninių

simpatijų bei antipatijų. Santykiai tarp pedagogų grindžiami lygiateisiškumo principu.

12. Mokyklos pedagogai toleruoja politinių, religinių, filosofinių pažiūrų, skonių ir nuomonių

įvairovę, sudaro sąlygas pasidalyti požiūriais, tartis ir susitarti. Skirtingi pedagogų statusai,

kvalifikacinės kategorijos ir pareigos neturėtų kliudyti visiems pedagogams lygiateisiškai reikšti

nuomones ir ginti savo įsitikinimus.

13. Pedagogų bendravimas remiasi lygių galimybių įgyvendinimu nepaisant lyčių, amžiaus,

rasės, tautybės, kalbos, kilmės, socialinės padėties, tikėjimo, lytinės orientacijos, įsitikinimų ir

pažiūrų.

14. Bendravimo su mokiniais nuostatos:

14.1. remiasi abipuse pagarba;

14.2. pasirenka tokius darbo metodus, kurie skatina pozityvius mokinių bruožus, tarpusavio

santykius: savarankiškumą, savikontrolę, saviugdą, norą bendradarbiauti ir padėti kitiems;

14.3. vertindamas mokinių elgesį ir pasiekimus, siekia stiprinti jų savigarbą ir pasitikėjimą savo

jėgomis, nurodyti tobulėjimo galimybes, kelti mokymosi motyvaciją;

14.4. siekia objektyvumo ir teisingumo, vertindamas mokinių pasiekimus;

14.5. elgiasi diskretiškai. Pedagogui neleistina kitiems asmenims perduoti mokinio jam

asmeniškai patikėtą informaciją, išskyrus įstatymų numatytus atvejus;

14.6. nepiktnaudžiauja savo tarnybine padėtimi;

14.7. yra tolerantiškas mokinių religiniams įsitikinimams, politinėms pažiūroms ir užtikrina

lygių galimybių principų laikymąsi.

15. Bendravimo su tėvais (globėjais, rūpintojais) nuostatos:

15.1. konsultuoja tėvus (globėjus, rūpintojus) sprendžiant vaikų auklėjimo problemas, padeda

švelninti tėvų (globėjų, rūpintojų) ir vaikų konfliktus;

15.2. saugo vaikų patikėtą informaciją apie savo tėvus (globėjus, rūpintojus), o tėvų (globėjų,

rūpintojų) – apie vaikus. Perduoti tokią informaciją kitai pusei galima tik gavus patikėjusio asmens

sutikimą;

15.3. užtikrina, kad santykiai su tėvais (globėjais, rūpintojais) nedarytų įtakos vaikų asmens bei

pasiekimų vertinimui;

15.4. vadovaujasi pagarba, tolerancija, bendradarbiavimu sprendžiant ugdymo klausimus;

15.5. teikia objektyvią informaciją apie vaiko pažangą, mokymosi rezultatus, elgesį.

16. Pedagogo akademinė ir žodžio laisvė:

16.1. turi teisę naudotis įvairiais informacijos šaltiniais;

16.2. atrinkdamas ir perteikdamas informaciją mokiniams, laikosi objektyvumo, tinkamumo ir

padorumo principų. Informacijos negalima tendencingai iškreipti ar pakeisti jos autorystės;

16.3. gali savo nuožiūra pasirinkti ugdomąją veiklą bei kurti naujus ugdymo būdus, jei šie yra

tinkami profesiniu požiūriu;

16.4. neišviešina konfidencialios tarnybinės informacijos, skirtos vidiniams mokyklos

reikalams.

**VI SKYRIUS**

**PEDAGOGŲ ETIKOS KODEKSO PRIĖMIMAS IR PRIEŽIŪRA**

17. Pedagogų etikos kodeksas priimamas Pabarės pagrindinės mokyklos mokytojų

taryboje atviru balsavimu ir tvirtinamas Pabarės pagrindinės mokyklos direktoriaus

įsakymu.

18. Pedagogų etikos kodekso priežiūrą vykdo Etikos komisija, kurią sudaro 3 nariai, išrinkti

Pabarės pagrindinės mokyklos mokytojų taryboje atviru balsavimu 3 metams. Kandidatus

siūlyti gali visi pedagogai. Išrenkami daugiausia balsų gavę pedagogai.

19. Etikos komisijos pagrindinės funkcijos yra etikos kodekso vykdymo priežiūra; pedagogų

ginčų, nesutarimų nagrinėjimas bei moralinio poveikio priemonių taikymas.

20. Į Etikos komisiją gali kreiptis bet kuris bendruomenės narys. Jo prašymas išnagrinėjamas

per 2 mėnesius Etikos komisijos posėdžiuose, kuriuos kviečia šios komisijos pirmininkas. Komisijos pirmininką renka komisijos nariai atviru balsavimu. Etikos komisija gali taikyti moralinio poveikio priemones.

**VII SKYRIUS**

**BAIGIAMOSIOS NUOSTATOS**

21. Pabarės pagrindinės mokyklos pedagogų etikos kodekso projektas svarstomas

viešai, siekiant, kad jis būtų priimtas kaip įsipareigojimas, o ne įpareigojimas.

22. Patvirtintas kodeksas skelbiamas mokyklos interneto svetainėje.

23. Mokyklos bendruomenė įsipareigoja gerbti kodekso nuostatas ir rūpintis jo veiksmingumu.

24. Mokyklos pedagogai privalo vadovautis šiuo kodeksu. Laikytis jo reikalavimų yra

kiekvieno pedagogo pareiga ir garbės reikalas.

25. Šio kodekso vykdymo priežiūrą atlieka mokyklos Etikos komisija.

26. Kodeksas, priimtas kaip mokyklos pedagogų bendruomenės sutarimas dėl tam tikrų

vertybinių elgesio nuostatų, turi palaikyti etinį susirūpinimą, skatinti svarstyti, diskutuoti etinius

klausimus ir jų sprendimo būdus.

27. Už pedagogų etikos pažeidimus, atsižvelgiant į pažeidimo sunkumą, taikytinos moralinio

poveikio priemonės.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_